EkBass/fiwiki-20250220-pages-articles huggingface dataset:
Maria Turtschaninoff

thumb|Maria Turtschaninoff Göteborgin kirjamessuilla 2014. Maria Turtschaninoff [turtša'niːnof] (s. 21. helmikuuta 1977 Helsinki) on suomenruotsalainen kirjailija ja freelance-toimittaja. Hän sai vuoden 2014 Finlandia Junior -palkinnon teoksellaan Maresi: Punaisen luostarin kronikoita. ==Elämä ja ura== Turtschaninoff opiskeli ihmisekologiaa Göteborgin yliopistossa. Hän valmistui filosofian maisteriksi vuonna 2000 ja muutti takaisin Helsinkiin, jossa työskenteli toimittajana Yle Radio Vegassa. Hän on myös avustanut sanomalehti Västra Nylandia. Ensimmäisen teoksensa, keittokirjan Min mat och mammas (2006), Turtschaninoff kirjoitti yhdessä äitinsä Christine Saarukan kanssa. Hänen ensimmäinen romaaninsa De ännu inte valda ilmestyi vuonna 2007. Turtschaninoffin romaanit Arra, Anaché ja Maresi sijoittuvat samaan fantasiamaailmaan. Arra oli vuonna 2009 ehdolla Finlandia Junior -palkinnon saajaksi ja sai Svenska litteratursällskapet i Finlandin palkinnon vuonna 2010. Lokakuussa 2014 Turtschaninoff voitti Svenska Ylen kirjallisuuspalkinnon teoksellaan Maresi, ja kirja voitti myös Finlandia Juniorin. Vuonna 2017 hänelle myönnettiin Svenska kulturfondenin suuri kulttuuripalkinto ja 2018 Längmanin säätiön palkinto. Vuonna 2017 Turtschaninoff valittiin yhdeksi 39:stä lupaavimmista eurooppalaisesta alle 40-vuotiaasta lasten ja nuorten kirjojen kirjailijasta Hay-festivaalilla Tanskan Aarhusissa.Aarhus39 Authors. Web Archive 2019. Viitattu 16.4.2020. Vunna 2019 Turtschaninoff sai Kuvastaja-palkinnon Punaisen luostarin kronikoita -trilogian päätösteoksesta Maresin voima. Fantasiatrilogian teoksia oli vuoteen 2022 mennessä julkaistu yli 30 kielellä ja Maresin elokuvaoikeudet myytiin 2016 englantilaiselle Film4-elokuvayhtiölle. Vuonna 2022 ilmestyi Turtschaninoffin ensimmäinen aikuisille suunnattu romani Suomaa. Teoksen käännösoikeudet oli vuoteen 2022 mennessä myyty 15 maahan ja lontoolainen Pushkin Press -kustantamo teki kirjasta maailmanlaajuisen englanninkielisen julkaisusopimuksen. Turtschaninoffille myönnettiin romaanista Svenska Ylen kirjallisuuspalkinto 2022. Suomaa sai myös Kirjakauppaliiton Kiitos kirjasta -mitalin 2023. Lapsena Turtschaninoff esiintyi televisiosarjassa Harjunpää ja ahdistelija (1985), jossa hän näytteli Timo Harjunpään tytärtä. Myös hänen isänsä Peter Turtschaninoff nähtiin pienessä sivuosassa.Harjunpää ja ahdistelija (1985). Jaksojen lopputekstit. Yle Areena. Turtschaninoff asuu Karjaalla.Toijer-Nilsson, Ying: Originell fantasy lovar gott. Svenska Dagbladet 4.2.2008. ==Teoksia== * * * * * * * Punaisen luostarin kronikoita * * * ==Lähteet== ==Aiheesta muualla== * Kirjailijan verkkosivusto Luokka:Suomenruotsalaiset kirjailijat Luokka:Suomalaiset fantasiakirjailijat Luokka:Vuonna 1977 syntyneet Luokka:Elävät henkilöt
Södersjukhuset

Södersjukhuset (Sös) on sairaala Tukholman Södermalmilla, Ringvägenin ja Årstavikenin rannan välillä. Sairaalakompleksi rakennettiin vuosina 1937–1944 ja se on valmistumisestaan alkaen ollut Pohjoismaiden suurin sairaala sekä Tukholman suurin rakennus. Sen suunnittelivat arkkitehdit Hjalmar Cederström ja Hermann Imhäuser. Valmistuessaan Södersjukhuset oli varsin uudenaikainen. Sairaalaa on myöhemmin useasti laajennettu. 1960-luvulla tehtyjen laajennusten jälkeen siihen on kuulunut tilat 1 600 potilaalle, sairaanhoitajakoulu sekä joukko henkilökunnan asuintaloja.Fredric Bedoire: Stockholms byggnader: Arkitektur och stadsbild, s. 295. Norstedts, Tukholma 2012. Södersjukhusetin alueella lähimpänä rantaa on vuonna 1911 perustettu Sachsin lastensairaala, jonka rakennukset on suunnitellut Ivar Tengbom. ==Lähteet== ==Aiheesta muualla== *Sairaalan kotisivu Luokka:Ruotsin sairaalat Luokka:Södermalmin rakennukset ja rakennelmat
Sylvia Eder

Sylvia Eder (s. 24. elokuuta 1965 Leogang, Salzburg) on itävaltalainen alppihiihtäjä, kolminkertainen MM-hopeamitalisti. Eder sai nuorten MM- kilpailuissa hopeaa alppiyhdistetyssä 1982. Sarajevon olympialaisissa 1984 hän sijoittui syöksylaskussa 13:nneksi. Bormion MM-kilpailuissa 1985 hän sai hopeaa yhdistetyssä, oli kymmenes syöksylaskussa ja kahdestoista pujottelussa. Crans-Montanan MM-kilpailuissa 1987 hän saavutti jälleen hopeaa alppiyhdistetyssä sekä oli lisäksi viides supersuurpujottelussa ja kuudes syöksylaskussa. Cagaryn olympialaisissa 1988 hän oli yhdistetyssä kahdestoista. Eder sijoittui Saalbachin MM-kilpailuissa 1991 supersuurpujottelussa seitsemänneksi ja suurpujottelussa 15:nneksi. Albertvillen olympialaisissa 1992 hän oli suurpujottelussa yhdeksäs. Moriokan MM-kilpailuissa 1993 hän sai hopeaa supersuurpujottelussa ja oli kolmastoista suurpujottelussa. Lillehammerin olympialaisissa 1994 hän sijoittui suurpujottelussa 14:nneksi ja supersuurpujottelussa 15:nneksi. Eder sijoittui supersuurpujottelun maailmancupissa toiseksi kaudella 1987–1988 ja viidenneksi kausilla 1991–1992 ja 1992–1993 sekä suurpujottelun maailmancupissa viidenneksi kaudella 1990–1991. Hän voitti kaksi maailmancupin osakilpailua: syöksylaskun Bad Gasteinissa tammikuussa 1982 ja supersuurpujottelun Vailissa joulukuussa 1994. Hän sijoittui maailmancupin osakilpailuissa lisäksi kaksi kertaa toiseksi ja seitsemän kertaa kolmanneksi. Sylvia Ederin sisar Elfi Eder on alppihiihdon olympiamitalisti. == Lähteet == Luokka:Itävaltalaiset alppihiihtäjät Luokka:Vuonna 1965 syntyneet Luokka:Elävät henkilöt
Tummatilapia

Tummatilapia (Oreochromis macrochir) on tilapioihin kuuluva kirjoahven, jota tavataan eteläisen Afrikan vesistöissä. Tummatilapia kasvaa enintään 43 senttimetriä pitkäksi. Sitä esiintyy Sambesin yläjuoksulla, Okavango- ja Kafuejoissa, Kasain yläjuoksulla, Bangweulujärvessä ja Chambeshijoessa. Lisäksi sitä on tavattu Mosambikista Revuejoesta, joka sijaitsee niin kaukana idässä luonnolliselta levinneisyysalueelta, että se saattaa olla reliktipopulaatio. Lajia tavataan erityisesti hiljaa virtaavissa vesissä, seisovissa vesissä ja tulvatasangoilla. Tummatilapia syö erityisesti mikroskooppista levää, kuten piilevää, ja hajoavaa orgaanista ainetta. Nuoret yksilöt saattavat syödä myös pieni selkärangattomia ja eläinplanktonia. Tummatilapia lisääntyy kesäisin. Koiraat rakentavat pesän matalahkoon veteen, ja ne myös vartioivat sitä. Laji kutee lähellä jokien ja järvien rantoja. Naarat hautovat munia ja poikasia suussaan. == Lähteet == Luokka:Kirjoahvenet Luokka:Uhanalaiset kalat
Eric Kennington

Eric Kennington (1888-1960) oli brittiläinen taidemaalari ja kuvanveistäjä. Hän oli virallinen sotataiteilija sekä ensimmäisessä maailmansodassa (1916-1919) että toisessa maailmansodassa (1940-1945). Vuonna 1920 hän matkusti Arabiaan kuvittaakseen T. E. Lawrence teoksen Seven Pillars of Wisdom. Kennington osallistui ensimmäiseen maailmansotaan 13. pataljoonassa, The London Regiment, lempinimeltään ‘The Kensingtons’, vuodesta 1914 kesäkuuhun 1915. Hän haavoittui ja joutui palaamaan siviiliin. Hän maalasi tovereilleen kunnianosoituksena suuren teoksen lasilevyn takapuolelle, Kensingtons at Laventie. == Lähteet == == Aiheesta muualla == Luokka:Brittiläiset kuvanveistäjät Luokka:Vuonna 1888 syntyneet Luokka:Vuonna 1960 kuolleet
Seronga

Seronga on kylä Botswanan pohjoisosissa North-West Districtin hallintoalueella. Se sijaitsee Okavangojoen varrella Okavangon suiston pohjoisreunalla. Seronga on usean sen itäpuolella olevan pienemmän kylän alueellinen keskuskylä. Serongassa oli vuoden 2011 väestönlaskennan mukaan 2 674 asukasta, ja lähikylät yhteenlaskettuna alueella asuu 3 716 ihmistä. Serongassa on lentokenttä, johon on säännöllinen yhteys Maunin lentoasemalta. Sitä kautta kylään tulee paljon luontoturisteja. == Lähteet == Luokka:Botswanan kylät
Norrbro

Norrbro on Tukholman keskustassa sijaitseva silta, joka yhdistää Stadsholmenin saaren Norrmalmiin kulkien keskellä Norrströmiä olevan Helgeandsholmenin saaren yli. Se alkaa Tukholman kuninkaanlinnan vierestä ja kulkee Helgeandsholmenin poikki Ruotsin valtiopäivätalon itäpuolelta päättyen Kustaa Aadolfin torille. Nykyinen Norrbro rakennettiin vuosina 1787–1807 ja sen suunnittelivat arkkitehdit Carl Fredrik Adelcrantz ja Erik Palmstedt. Sillan hiekkakivestä tehdyt holvit ovat madalletun kaaren muotoiset. Jo Jean de la ValléeNorrbro Stockholmskällan, Tukholman kaupunki. Viitattu 25.10.2014. ja Nicodemus Tessin nuorempi olivat suunnitelleet paikalle siltaa ja sen kumpaankin päähän rantalaituria, mutta Norrströmin pinnankorkeuden suuri vaihtelu teki tämän suunnitelman mahdottomaksi. Silta onnistuttiin lopulta rakentamaan siten, että se tehtiin rantojen tasoa korkeammalle ja sillan kumpaankin päähän rakennettiin ramppimaiset viettävät laiturit.Fredric Bedoire: Stockholms byggnader: Arkitektur och stadsbild, s. 304. Norstedts, Tukholma 2012. Norrbrosta tuli 1800-luvulla suosittu kohtauspaikka. Sillan pohjoispäähän sijoitettiin vuonna 1926 pronssiset leijonapatsaat, jotka ovat kopioita egyptiläisistä veistoksista. Norrbro on Tukholman ainoa nykypäiviin säilynyt kiviholvisilta. ==Lähteet== ==Aiheesta muualla== Luokka:Tukholman sillat Luokka:Holvisillat Luokka:Ruotsin tieliikennesillat Luokka:Kivisillat
Skeppsholmsbron

thumb|265px|Skeppsholmsbron, taustalla Skeppsholmen. Skeppsholmsbron on Tukholman keskustassa sijaitseva silta, joka johtaa Blasieholmenin niemeltä Skeppsholmenin saarelle. Ensimmäinen silta tälle paikalle rakennettiin 1640-luvulla, jolloin Skeppsholmen otettiin Ruotsin laivaston käyttöön.Skeppsholmsbron Stockholmskällan, Tukholman kaupunki. Viitattu 25.10.2014. Gustaf de Geerin suunnittelema nykyinen silta rakennettiin vuosina 1859–1861. Se oli Ruotsin ensimmäisiä valssatusta takoraudasta tehtyjä siltoja ja se rakennettiin tunnetulla Motalan verstaalla. Sillassa on viisi aukkoa, joista jokaisen jänneväli on runsaat 30 metriä.Fredric Bedoire: Stockholms byggnader: Arkitektur och stadsbild, s. 304. Norstedts, Tukholma 2012. Sillan kaiteisiin on kuvattu kuningas Kaarle XV:n monogrammi. Vuonna 1999 sillan keskiosa korvattiin uudella rakennelmalla, jossa ajoväylä on metrin alkuperäistä leveämpi. Muu silta restauroitiin. ==Lähteet== ==Aiheesta muualla== Luokka:Tukholman sillat Luokka:Ruotsin tieliikennesillat
Vasabron

Vasabron on Tukholman keskustassa sijaitseva silta, joka yhdistää Stadsholmenin saaren Norrmalmiin Helgeandsholmenin saaren länsipuolella ylittäen Norrströmin. Sillan vierellä puolivälissä virtaa on pieni Strömsborgin saari. Edvard von Rothsteinin suunnittelema Vasabron rakennettiin vuosina 1875–1878. Samuel Owen oli jo vuonna 1830 ehdottanut riippusillan rakentamisesta tälle paikalle ja vuosina 1847–1848 järjestetyn suunnittelukilpailun voitti puolestaan Georg Theodor Chiewitz ehdotuksellaan valurautaisesta sillasta, mutta kumpikaan suunnitelma ei toteutunut. Lopullisessa sillassa on seitsemän teräskaariaukkoa. Kaiteet ovat valurautaa ja vedenalaiset perustukset betonia.Fredric Bedoire: Stockholms byggnader: Arkitektur och stadsbild, s. 304. Norstedts, Tukholma 2012. ==Lähteet== ==Aiheesta muualla== Luokka:Tukholman sillat Luokka:Holvisillat Luokka:Ruotsin tieliikennesillat
Årstan sillat

Årstan sillat ovat kaksi vierekkäistä rautatiesiltaa, jotka kulkevat Tukholmassa Årstavikenin lahden yli Södermalmin ja Årstan välillä. Molemmat sillat ylittävät nimellä Årsta holmar tunnetun pienen saariryhmän. Vanhempi, itäinen silta on rakennettu vuosina 1924–1929. Sen suunnitteli kansainvälisen kilpailun pohjalta arkkitehti Cyrillus Johansson ja rakentamista johtivat insinöörit Ernst Nilsson ja Salomon Kasarnowsky.Gamla Årstabron Stockholmskällan, Tukholman kaupunki. Viitattu 25.10.2014.Fredric Bedoire: Stockholms byggnader: Arkitektur och stadsbild, s. 305. Norstedts, Tukholma 2012. Silta on tehty muistuttamaan akveduktia. Läntinen, uudempi silta rakennettiin ensimmäisen rinnalle vuosina 2000–2005, jotta Tukholman keskustan kautta kulkevaa junaliikennettä voitaisiin lisätä. Sillan suunnitteli kansainvälisen kilpailun pohjalta arkkitehtitoimisto Foster and Partners ja sen rakennutti Ove Arup A/S.Nya Årstabron Stockholmskällan, Tukholman kaupunki. Viitattu 25.10.2014.Bedoire 2012, s. 307. Uusi silta on punaiseksi maalattua betonia ja seisoo kymmenen jykevän pilarin varassa. Sillalla kulkee ratakiskojen ohella myös kävely- ja pyörätie. ==Lähteet== ==Aiheesta muualla== Luokka:Tukholman sillat Luokka:Ruotsin rautatiesillat
Riksbron

thumb|250px|Riksbron, taustalla valtiopäivätalo. Riksbron on Tukholman ydinkeskustassa sijaitseva silta, joka ylittää Norrströmin pohjoisen haaran ja yhdistää Helgeandsholmenin saaren Norrmalmiin välittömästi Ruotsin valtiopäivätalon pohjoispuolella. Se toimii jatkeena Norrmalmin puoleiselle Drottninggatanille ja Helgeandsholmenin puoleiselle Riksgatanille sekä Helgeandsholmenilta edelleen Stadsholmenille johtavalle Stallbron-sillalle. Riksbron rakennettiin vuonna 1931. Betonisen sillan suunnitteli arkkitehti Ragnar Östberg ja rakennutti insinööri K. A. Wickert.Riksbron Stockholmskällan, Tukholman kaupunki. Viitattu 25.10.2014.Fredric Bedoire: Stockholms byggnader: Arkitektur och stadsbild, s. 305. Norstedts, Tukholma 2012. Riksbron on samansuuntainen läheisen Norrbron kanssa, mutta siinä missä Norrbro on kolmiaukkoinen holvisilta, Riksbronissa on vain yksi leveä jänne. ==Lähteet== ==Aiheesta muualla== Luokka:Tukholman sillat Luokka:Holvisillat Luokka:Ruotsin tieliikennesillat
Victoria Borisova-Ollas

Victoria Borisova-Ollas (s. 1969 Vladivostok) on venäläis-ruotsalainen säveltäjä. Hän opiskeli Moskovan konservatoriossa muiden muassa Nikolai Korndorfin johdolla; Korndorfin muistolle Borisova-Ollas omisti myöhemmin teoksensa The Kingdom of Silence (2003). Borisova-Ollas täydensi opintojaan Yhdistyneessä kuningaskunnassa sekä Ruotsissa, johon hän muutti vuonna 1992.Universal Edition: Victoria Borisova-Ollas Borisova-Ollasin teoksissa on usein uskonnollinen sanoma; hänen tärkein inspiraation lähteensä on Psalmien kirja. Hänen teoksilleen valitsemansa nimet on usein otettu pyhistä kirjoituksista. Hänen musiikkiinsa ovat vaikuttaneet myös muun muassa maalaustaide sekä Vladimir Nabokovin, Salman Rushdien ja William Shakespearen kirjallisuus. Borisova-Ollas on saanut teoksillaan useita palkintoja, kuten Ruotsin kuninkaallisen musiikkiakatemian palkinnon ensimmäisestä sinfoniastaan sekä Ruotsin säveltäjäliiton Hilding Rosenberg -palkinnon. Vuonna 2011 Borisova-Ollasista tuli ensimmäinen nainen, joka voitti Christ Johnson -sävellyspalkinnon Ruotsin kuninkaalliselta musiikkiakatemialta; tämä palkinto tuli klarinettikonsertosta Golden Dances of the Pharaohs. == Lähteet == == Aiheesta muualla == * Viralliset sivut Luokka:Venäläiset säveltäjät Luokka:Ruotsalaiset säveltäjät Luokka:Vuonna 1969 syntyneet Luokka:Elävät henkilöt
Cristian Marina

Cristian Marina (s. 1965 Cluj) on romanialais-ruotsalainen säveltäjä. Hän opiskeli synnyinmaassaan sellonsoittoa, ja hän sai myös sävellysopetusta Cornel Taranulta Gheorghe Dima -musiikkiakatemiassa. Vuonna 1987 hän muutti Ruotsiin, jossa hän jatkoi sävellysopintojaan Göteborgissa ja Tukholmassa. Hänen opettajiensa joukossa olivat Magnus Lindberg ja Sven-David Sandström; lisäksi hän opiskeli IRCAM:n Academie d'étéssä (Pariisi, 1995) Luca Francesconin ja Accademia Chigianassa (Siena, 1996) Franco Donatonin johdolla. Hän osallistui myös muiden muassa Brian Ferneyhoughin ja Philippe Manouryn kursseille sekä Miklos Marósin opetukseen.Cristian Marina: Biography Marinan teoksia on esitetty lukuisissa Euroopan maissa, Japanissa ja Hongkongissa sekä useita kertoja ISCM:n maailman musiikkipäivillä. Hänen nuottinsa julkaisee Edition Suecia, ja hänen teoksiaan on levytetty useilla levymerkeillä, joihin kuuluu Phono Suecia. Useimmat taidemusiikin genret ovat edustettuina Marinan tuotannon joukossa. Hänen musiikkinsa esittäjiensä joukossa ovat olleet Bukarestin George Enescu -filharmonikot ja Tukholman saksofonikvartetti. == Lähteet == Luokka:Romanialaiset säveltäjät Luokka:Ruotsalaiset säveltäjät Luokka:Vuonna 1965 syntyneet Luokka:Elävät henkilöt
Tšekin kansallinen sinfoniaorkesteri

Tšekin kansallinen sinfoniaorkesteri () on Tšekissä toimiva sinfoniaorkesteri, jonka perusti vuonna 1993 Jan Hasenöhrl. Orkesterin "henkiseksi isäksi" on nimetty kapellimestari Zdeněk Košler. Vuonna 1996 Paul Freeman aloitti pääkapellimestarin työt, joita hän jatkoi kymmenen vuoden ajan. Vuoden 2007 alussa Libor Pešek nimitettiin hänen seuraajakseen.Czech National Symphony Orchestra: About Us Orkesteri tunnetaan monipuolisuudestaan. Sen ohjelmistoon kuuluu perinteisen taidemusiikin lisäksi nykymusiikkia, elokuvamusiikkia, jazzia ja musikaaleja. Kesäisin orkesteri järjestää Prahan Proms-festivaalin, joka houkuttelee yleisöä suurilla kansainvälisillä esiintyjillä. Orkesterin kanssa ovat toistuvasti työskennelleet muiden muassa Ennio Morricone, Lalo Schifrin, James Morrison, Pino Donnagio, Giuliano Taviani ja Steven Mercurio. Orkesteri on myös säestänyt Andrea Bocellia, Stingiä ja George Michaelia. Kiertueillaan orkesteri on päässyt esiintymään Britteinsaarille, Ranskaan, Espanjaan, Arabiemiraatteihin, Japaniin, Meksikoon, Australiaan ja Uuteen- Seelantiin. Tšekin kansallinen sinfoniaorkesteri on esiintynyt black metal -yhtye Dimmu Borgirin kanssa Wacken Open Air -festivaalilla.Metal Moments: Dimmu Borgir, Wacken 2012 Orkesteri myös soittaa Ulf Lundellin levyllä På andra sidan drömmarna.AllMusic: På Andra Sidan Drömmarna, Credits Sinfoniaorkesteri on julkaissut useita kultalevyjä. Sille on myönnetty muun muassa Gustav Mahler -palkinto Mahlerin teosten tulkinnoista. == Lähteet == == Aiheesta muualla == * Viralliset sivut , Luokka:Tšekkiläiset orkesterit Luokka:Sinfoniaorkesterit
Chicago Sinfonietta

Chicago Sinfonietta on Chicagossa vuonna 1987 perustettu keskikokoinen orkesteri (sinfonietta). Sen ensimmäinen kapellimestari oli Paul Freeman, jonka johdolla orkesteri alkoi esittää harvoin esitettyä afroamerikkalaisten säveltäjien musiikkia. Tämän tuloksena syntyi muun muassa kolmiosainen levysarja African Heritage Series. Orkesteri hyödynsi myös epätavallisia soittimia, kuten säkkipilliä, steel pania ja sitaria. Se teki kokeiluja myös sellaisten tyylilajien kuin ghazalin ja hip hopin parissa. Sinfonietta pääsi pian tekemään Euroopan-kiertueita.Chicago Sinfonietta: About Yo-Yo Ma teki ensimmäisen ammattimaisen esiintymisensä Chicago Sinfoniettan kanssa. Vuonna 2011 Freeman lopetti työnsä orkesterin johdossa, ja samana vuonna Yo-Yo Ma piti konsertin Freemanin kunniaksi; hänen kanssaan esiintyivät Anthony McGill ja Jeremy Jordan. Freemanin seuraajaksi valittiin Mei-Ann Chen. == Lähteet == Sinfonietta Luokka:Sinfonietat Luokka:Yhdysvaltalaiset sinfoniaorkesterit
Tremellales

Tremellales on Tremellomycetes-luokkaan kuuluva lahko. Siihen kuuluville lajeille on yhteistä meduusamainen rakenne. Lahkoon kuuluvia heimoja ovat Carcinomycetaceae, Cuniculitremataceae, Phragmagmoxenidiaceae, Rhynchogastremataceae, Sirobasidiaceae, Tetragoniomycetaceae ja Tremellaceae. == Lähteet == Luokka:Tremellomycetes
Chris Summers

Chris Summers (s. 5. helmikuuta 1988) on yhdysvaltalainen jääkiekkoilija, joka pelaa Saksan DEL-liigaseura Nürnberg Ice Tigersissa. == Ura == Summers varattiin Phoenix Coyotesiin 29. sijalla vuonna 2006. Ensimmäisen seniorivuotensa 2009–2010 jälkeen Summers allekirjoitti kahden vuoden tulokassopimuksen Coyotesin kanssa 31. maaliskuuta 2010. Kaudella 2013–2014 Summers teki ensimmäisen maalinsa NHL:ssä 15. maaliskuuta 2014 Calgary Flamesia vastaan. Coyotesissa Summers pelasi viiden kauden ajan, mutta pääosin hän pelasi AHL:ssa San Antonio Rampagessa ja Portland Piratesissa. Coyotesissa hänelle kertyi 64 ottelua. Rangers hankki Summersin maaliskuussa 2015. Vaihtokaupassa Rangersiin siirtyivät Summersin lisäksi Keith Yandle ja neljännen kierroksen varausvuoro varaustilaisuuteen 2016. Coyotes sai John Mooren, Anthony Duclairin ja kaksi varausoikeutta. Summers teki kesällä 2016 jatkosopimuksen Rangersin kanssa. Hän pelasi kauden 2014–2015 lopulla ja kauden 2015–2016 aikana yhteensä kuusi ottelua Rangersissa. Farmiseura Hartford Wolf Packissa pelejä kertyi 87. ==Lähteet== Luokka:Yhdysvaltalaiset jääkiekkoilijat Luokka:Arizona Coyotesin varaamat pelaajat Luokka:Vuonna 1988 syntyneet Luokka:Elävät henkilöt
Lyhyenpäivänkasvi

Lyhyenpäivänkasvi on kasvilaji, joka tarvitsee kukkiakseen päivittäin tarpeeksi lyhyen valoisan ajan tai riittävän pitkän pimeän jakson. Tällaisia kasvilajeja ovat monet läheltä päiväntasaajaa peräisin olevat kasvit. Puutarhoilla tällaisia kasveja pidetään pimeässä kukinnan edistämiseksi. Tällaisen päivärytmin aiheuttaa reagointi aktiiviseen fytokromi-väriaineeseen, P730. Lyhyenpäivänkasvit reagoivat tähän aineeseen siten, että se ehkäisee kukintaa. Lyhyenpäivänkasveja ovat esimerkiksi soijapapu, asterit ja krysanteemit. == Katso myös == * Kasvien rytmit * Pitkänpäivänkasvi * Valojaksoisuus eli fotoperiodismi == Lähteet == == Aiheesta muualla == * Tieteen termipankki: Lyhyenpäivänkasvi Luokka:Kasvifysiologia Luokka:Kasviekologia
Corey Potter

Corey Potter (s. 5. tammikuuta 1984) on yhdysvaltalainen jääkiekkoilija, joka pelaa NHL-seura Nashville Predatorsin organisaatiossa. == Ura == Potter varattiin numerolla 122 New York Rangersiin vuonna 2003. Ensimmäisen pelinsä Rangersissa hän pelasi 7. joulukuuta 2008 Calgary Flamesia vastaan. Ensimmäisen pisteensä hän sai syötäessään Dmitri Kalininin maalin 27. joulukuuta 2008. Ensimmäinen maali syntyi Carolina Hurricanesia vastaan 2. huhtikuuta 2009. Potter siirtyi vapaana agenttina Pittsburgh Penguinsiin 16. heinäkuuta 2010. 1. heinäkuuta 2011 Potter teki vuoden kaksisuuntaisen sopimuksen Edmonton Oilersin kanssa. 9. tammikuuta 2012 Potter sopi Oilersin kanssa kahden vuoden jatkosta joukkueessa. Kauden 62. ottelussa hän jäi Anaheim Ducksin Bobby Ryanin taklaamaksi. Hän sai aivotärähdyksen ja joutui olemaan loppukauden sivussa. 2\. lokakuuta 2012 Potter siirtyi NHL:n työsulun ajaksi itävaltalaiseen Vienna Capitalsiin. Hän teki 17 ottelussa neljä pistettä ennen paluutaan Oilersiin työsulun loputtua. Kauden 2013-2014 vaihtojen takarajapäivänä Oilers asetetti Potterin waiver-listalle, josta Boston Bruins hänet poimi. Potter siirtyi kauden jälkeen vapaaksi agentiksi ja teki Calgary Flamesin kanssa yhden vuoden kaksisuuntaisen sopimuksen 5. syyskuuta 2014. Luokka:Yhdysvaltalaiset jääkiekkoilijat Luokka:New York Rangersin varaamat pelaajat Luokka:Vuonna 1984 syntyneet Luokka:Elävät henkilöt
Pitkänpäivänkasvi

Pitkänpäivänkasvi on kasvilaji, joka tarvitsee kukkiakseen riittävän pitkän valoisan ajan vuorokaudessa. Tällaisia kasvilajeja ovat monet Pohjoismaiden leveysasteilta peräisin olevat lajit. Tällaisen päivärytmin aiheuttaa reagointi aktiiviseen fytokromi-väriaineeseen, P730. Pitkänpäivänkasvit reagoivat tähän aineeseen siten, että se edistää kukintaa. Pitkänpäivänkasveja ovat esimerkiksi apilat, vehnä ja pinaatti. == Katso myös == * Kasvien rytmit * Lyhyenpäivänkasvi == Lähteet == == Aiheesta muualla == * Tieteen termipankki: Pitkänpäivänkasvi Luokka:Kasvifysiologia Luokka:Kasviekologia
Muotovaatimus

Muotovaatimus tai muotomääräys tarkoittaa oikeustieteessä sitä, että jokin toimi tulee tehdä tietyllä tavalla, jotta se olisi pätevä. Esimerkiksi sopimusoikeudessa pääsääntönä on muotovapaus. Poikkeustapauksissa laki tai osapuolten sopimus edellyttää sitä, että tulee käyttää tiettyä muotoa. Esimerkiksi sopimuksessa voidaan edellyttää, että kaikki muutokset tai ilmoituksen suorituksista tulee tehdä kirjallisesti. Jos muotomääräystä ei noudateta, kyse on muotovirheestä. Suomen kansallisessa lainsäädännössä on useita säännöksiä siitä, että toimenpiteen tulee olla määrämuotoinen, jotta se olisi pätevä (varsinainen muotomääräys). Esimerkiksi testamentti tulee hätätilatestamenttia lukuun ottamatta olla kirjallinen ja se tulee kahden esteettömän todistajan yhtä aikaa läsnä ollen todistaa oikeaksiPerintökaari 10 luku 1 § . Myös hätätilatestamentti tulee tehdä määrätyssä muodossaPerintökaari 10 luku 3 § . Avioehtosopimus tulee tehdä kirjallisesti ja kahden esteettömän todistajan on se todistettava ja lisäksi avioehtosopimus tulee rekisteröidä Digi- ja väestötietovirastossa tai Ahvenanmaan valtionvirastossaAvioliittolaki II osa 3 luku . Kiinteistön kauppa tai lahja tulee tehdä kirjallisesti kaupanvahvistajan myötävaikutuksellaMaakaari 2 luku 1 § . Myös avioliiton solmiminen on määrämuotoinen toimiAvioliittolaki 4 luku . Joissakin tapauksissa vaaditaan, että sopimus tehdään kirjallisesti ilman todistajia. Tällaisia sopimuksia ovat maanvuokrasopimusMaanvuokrasopimus 3 § ja sopimus osakeyhtiön perustamisestaOsakeyhtiölaki 2 luku 1 § . Oikeustieteessä tunnetaan myös epävarsinaiset muotomääräykset, joiden laiminlyönnin seurauksena on haitallisena pidettävä vaikutus. Tällaisina vaikutuksina voi olla rangaistus, sopimuksen täytäntöönpanokelpoisuuden heikentyminen ja rekisteröintikelvottomuus. *Työnantajan on annettava työntekijälle, jonka työsuhde on voimassa toistaiseksi tai yli kuukauden pituisen määräajan, kirjallinen selvitys työnteon keskeisistä ehdoista jolleivät ehdot käy ilmi kirjallisesta työsopimuksesta. Tämän velvollisuuden laiminlyönti on työsopimuslakirikkomus, josta työnantajan edustaja voidaan tuomita sakkoon.Työsopimuslaki 13 luku 11 § *Myyjä saa osamaksukauppasopimuksen perusteella virka-apua esineen takaisin ottamiseksi vain, mikäli osamaksusopimus on tehty laissa säädetyllä tavalla. *Ajoneuvon omistajanvaihdos ilmoitetaan ajoneuvorekisteriin rekisteröintitodistuksen ilmoitusosalla. Ilman asianmukaisesti täytettyä ilmoitusosaa ajoneuvoa ei ole mahdollista rekisteröidä. Autokauppa sinänsä on pätevä suullisestikin tehtynä. Kolmannen ryhmän muotomääräyksiä muodostavat ohjesisältöiset muotomääräykset. Ne on annettu ohjeeksi muun muassa todistelun helpottamiseksi. Niiden noudattamatta jättämisestä ei ole muita haitallisia seuraamuksia. ==Lähteet== Luokka:Oikeustiede
Tom Mboya

Thomas Joseph ”Tom” Mboya (15. elokuuta 1930 – 5. heinäkuuta 1969) oli kenialainen poliitikko. Hän toimi pääneuvottelijana Kenian itsenäistymisessä Britanniasta ja oli mukana perustamassa Nairobi People's Congress Party -puoluetta sekä Kenian afrikkalaista kansallisliittoa (KANU). 1960-luvun lopulla hän toimi Kenian suunnittelu- ja kehitysministerinä. Hän joutui salamurhan uhriksi heinäkuussa 1969 Nairobissa. Katolisen koulun käytyään Mboya opiskeli Oxfordin yliopistossa ja toimi sitten kotimaassaan terveydenhuollon tarkastajana. Hänet valittiin Jomo Kenyattan afrikkalaisen liiton (KAU) rahastonhoitajaksi vähän ennen poliittisten järjestöjen kieltämistä 1953. Mboya toimi sitten ammattiyhdistysliikkeen piirissä ja kiersi maailmaa laajoilla opintomatkoilla. Hänet valittiin vuonna 1960 perustetun KANU:n ensimmäiseksi pääsihteeriksi ja johdatti puolueen vaalivoittoon 1961. Vuonna 1963 puolue voitti vankilasta vapautuneen Kenyattan johdolla valtaosan parlamenttipaikoista. Itsehallinnon saaneen Kenian pääministeriksi nousi Kenyatta ja oikeusministeriksi Mboya.Ilvessalo, Jaakko: ”Mboya, Thomas Joseph ’Tom’ (1930)”, teoksessa Mboyan salamurhasta epäiltiin Jomo Kenyattaa, koska hän olisi kokenut Mboyan kilpailijakseen presidentin tehtävässä. Yhdysvaltain 44. presidentin Barack Obaman kenialainen isä Barack Obama vanhempi oli Mboyan heimoveli ja ystävä. Hän todisti Mboyan murhaoikeudenkäynnissä ja uskoi joutuneensa itse sen jälkeen tappoyrityksen uhriksi."A father's charm, absence", Boston Globe 21.9.2008. Viitattu 25.10.2014. ==Lähteet== Luokka:Kenialaiset poliitikot Luokka:Kenialaiset henkirikosten uhrit Luokka:Vuonna 1930 syntyneet Luokka:Vuonna 1969 kuolleet
Annihilated

Annihilated on yhdysvaltalainen brutaalin death metalin yhtye, jonka kitaristit Eric Matranga ja Robert Fimbres perustivat vuonna 2008 Los Angelesissa, Kaliforniassa. Vuonna 2012 yhtye julkaisi EP-levyn Injected, jolla bassokitaraa soitti Decapitatedissa soittanut Marcin Rygiel. Heinäkuussa 2013 Blabbermouth uutisoi Annihilatedin solmineen levytyssopimuksen Unique Leader Recordsin kanssa. Esikoisalbumi, XIII Steps to Ruination, julkaistiin 28. lokakuuta 2014. == Jäsenet == * Eric Cohen – bassokitara * Eric Matranga – kitara, laulu (2010–) * Scotti Fuller – rummut (2011–) === Entiset jäsenet === * Marcin Rygiel – bassokitara (2011–?) * Robert Fimbres – kitara, taustalaulu (2011–?) == Diskografia == * * == Lähteet == == Aiheesta muualla == * * Annihilated Unique Leader Recordsin kotisivulla Luokka:Yhdysvaltalaiset brutaalit death metal -yhtyeet
Isoruoko-orneero

Isoruoko-orneero (Limnornis curvirostris) on orneeroiden heimoon kuuluva varpuslintu. ==Levinneisyys== Isoruoko-orneeroa tavataan Argentiinassa, Brasiliassa ja Uruguayssa. Lajia on kuvattu melko yleiseksi, ja se on luokiteltu elinvoimaiseksi. ==Lähteet== Luokka:Orneerot
Pikkuruoko-orneero

Pikkuruoko-orneero (Limnoctites rectirostris) on orneeroiden heimoon kuuluva varpuslintu. == Levinneisyys == Pikkuruoko-orneeroa tavataan Brasiliassa, Uruguayssa ja Argentiinassa. Laji on luokiteltu silmälläpidettäväksi, koska sen populaatio on pieni ja sirpaloitunut, ja koska se saattaa olla vähenemässä elinympärsitöjen tuhoutumisen vuoksi. == Lähteet == Luokka:Orneerot
XYZ

XYZ voi tarkoittaa ainakin seuraavia: *x, y ja z ovat matemaattisissa lauseissa yleisimmin käytetyt muuttujien symbolit *XYZ-koordinaatisto, kolmiulotteinen karteesinen koordinaatisto *CIE 1931 XYZ -väriavaruus, matemaattinen väriavaruus *XYZ-skandaali, Ranskan ja Yhdysvaltojen välejä 1790-luvulla hiertänyt poliittinen skandaali *X.Y.Z., Helsingin yliopistolla 1870–1880-luvuilla toiminut ruotsinmielisten ylioppilaiden järjestö, suomenmielisen K.P.T.:n kilpailija *XYZ, suomalainen suunnistusseura *XYZ, brittiläinen yhtye
Grand Theft Auto -klooni

Grand Theft Auto -klooni on videopeliklooni ja toimintaseikkailupelin alalajityyppi, joka jäljittelee pelattavuudeltaan Grand Theft Auto -pelisarjaa. Pelit sijoittuvat avoimeen pelimaailmaan ja niissä voi liikkua vapaasti ympäriinsä ja käyttää erilaisia kulkuneuvoja ja aseita. Peleistä löytyy usein suoritettavia päätehtäviä ja sivutehtäviä. Tarinat peleissä käsittelevät yleensä vahvoja aiheita, kuten väkivaltaa ja rikollisuutta. Esimerkkejä peleistä ovat muun muassa The Simpsons Hit & Run, True Crime -pelisarja, Crackdown ja Total Overdose. == Lähteet == Luokka:Grand Theft Auto Luokka:Videopelikäsitteet
Cyperus articulatus

Cyperus articulatus on sädekaisloihin kuuluva sarakasvi. Se kasvaa laajalla alueella vesistöjen varsilla ympäri tropiikkia ja subtroopiikkia. Korret kasvavat leensä 40–140 senttimetriä korkeaksi, ja lehtitupet ovat 10–25 senttimetriä pitkiä. Lehti on yleensä lavaton. == Kuvaus == Cyperus articulatus -lajin korret ovat yleensä pyöreitä, ja niitä on 1–3. Korsi kasvaa yleensä 40–140 senttimetriä korkeaksi, mutta voi kasvaa jopa 200 senttimetriseksi; korsi on juurestaan 4–12 millimetriä paksu ja kärjestä 1,5–2,5 millimetriä paksu. Kasvin maavarsi voi olla jopa kaksi metriä pitkä. Korren juuressa on kaksi tai kolme lehtituppea, jotka ovat 10–25 senttimetriä pitkiä, irtonaisia ja paperisia. Lehdet ovat yleensä lavattomia. Lajilla on 1–5 tähkää, siinä on 5–7 laitakukkaa, jotka ovat 0,3–8 senttimetriä pitkiä. Suojuslehtiä on 2–4, ja ne ovat kolmiomaista tasasoukkiin. Tähkyläranka on pysyvä ja 0,4 millimetriä leveät pallet ovat läpinäkyviä ja valkeahkoja tai oljenkeltaisia. Tähkylöitä on 5–10 ja ne ovat 10–35 millimetriä pitkiä ja 1,1–2 millimetriä leveitä. Kukkien ponsit ovat 1,7–2,4 millimettiä pitkiä, ja niiden vartalo on 1,2–3,6 millimetriä pitkä ja luotti 1,7–6 millimetriä pitkä. Pähkylä 1,2–1,6 millimetriä pitkä ja 0,4–0,6 millimetriä leveä, ruskea, perällinen ja munan- tai luumunmuotoinen. == Levinneisyys ja elinympäristö == Cyperus articulatus on levinnyt laajalle alueelle trooppisella ja subtrooppisella vyöhykkeellä. Sitä kasvaa natiivina Afrikassa, Aasian lauheissa ja trooppisissa osissa, Australiassa sekä Pohjois- ja Etelä- Afrikassa. Afrikassa sitä tavataan koko mantereella, mutta erityisesti läntisillä, eteläisillä, itäisillä ja koillisilla alueilla. Cyperus articulatus on monivuotinen kasvi, joka kasvaa lammissa, ojissa, joissa, soilla, järivssä ja kanavien rannoilla. Sitä kasvaa sekä paikallaan pysyvissä että hitaasti virtaavissa vesissä. == Lähteet == == Aiheesta muualla == * ITIS: Cyperus articulatus * United States Department of Agriculture (USDA): Cyperus articulatus articulatus
Kasper Vuorinen

Kasper Vuorinen (s. 22. huhtikuuta 1984) on suomalainen lentopalloilija ja lentopallovalmentaja. Hän toimii kaudella 2019–2020 Mestaruusliigassa Raision Loimun päävalmentajana. Hän pelasi kaudella 2018–2019 Mestaruusliigassa Raision Loimun joukkueessa. Kauden 2014–2015 Vuorinen pelasi Iranin Superliigassa. Aiemmin urallaan hän on pelannut Suomessa Hurrikaani Loimaan (vuoteen 2010), Muuramen Lentopallon (2010–2013) ja Kokkolan Tiikereiden (2013–2014) joukkueissa. Kauden 2013–2014 aikana Vuorinen voitti Tiikereiden riveissä Suomen Cupin mestaruuden ja SM-hopeaa. Vuorinen valittiin kauden 2013–2014 päätteeksi uransa ensimmäistä kertaa Suomen miesten maajoukkueryhmään. Hänet valittiin maajoukkueryhmään myös vuonna 2015.http://www.lentopalloliitto.fi/?x814898=22332424 A-maaotteluita hän ei ole vielä toistaiseksi pelannut ainuttakaan. Kasper Vuorinen lentopallomaajoukkueen passaririnkiin Vuorisesta tuli ensimmäinen suomalainen Iranin Superliigassa lentopalloillut pelaaja vuonna 2014. Hänen seuransa oli Javanheri Gonbad VC. Vuorinen ehti pelata jo kauden 2014–2015 aikana Suomessa 1-sarjassa Kyky Betsetin riveissä, mutta hän siirtyi nopeasti lopulta Iraniin ammattilaiseksi, kun kautta oli ehtinyt kulua vasta muutama viikko. Javanheri Gonbad VC eteni Iranin liigassa pudotuspeleihin, mutta putosi ensimmäisellä kierroksella Urmialle. Urmia oli lopulta Iranin liigassa toinen. Kauden 2015–2016 alun Vuorinen pelasi kotimaassa Loimun riveissä. Hän siirtyi tammikuun lopussa sopimuksessaan olleen ulkomaalaispykälän mahdollistamana Tšekin Extraligassa pelaavaan Kocouři Příbramiin. Vuorinen passasi tšekkiläisseuransa ykkösmiehenä loppukauden, joka päättyi puolivälierissä koettuun putoamiseen aina loppuotteluihin edennyttä Libereciä vastaan. Vuorinen pelasi kauden 2017–2018 itävaltalaisessa SK Posojilnica Aich/Dobissa ja voitti sekä Itävallan että Keski-Euroopan Mevza-sarjan mestaruudet. Hän palasi kaudeksi 2018–2019 Loimuun. Pelipaikaltaan Vuorinen on passari. Hän on 190 senttimetriä pitkä ja Loimaan Jankon juniorikoulun kasvatti. Hän on opiskellut Jyväskylän yliopiston liikunta- ja terveystieteiden tiedekunnassa. == Muuta == Vuorinen kirjoitti blogia seikkailuistaan Iranin lentopallokentillä – ja niiden ulkopuolella.Maajoukkuepassarin arki Iranissa: erotettuja pelaajia ja salaisia juhlia aidatuissa palatseissa == Lähteet == == Aiheesta muualla == * Kasper Vuorinen, ammattilaislentopalloilija Iranissa ~ Elämästä, hetkistä ja kentältä Vuorisen blogi. Luokka:Suomalaiset lentopalloilijat Luokka:Vuonna 1984 syntyneet Luokka:Elävät henkilöt Luokka:Suomalaiset lentopallovalmentajat
Luettelo Akershusin läänin ja Oslon taajamista

Tämä artikkeli on luettelo Akershusin läänin ja Oslon taajamista perustuen Statistisk sentralbyrån käyttämään taajaman määritelmään. Akershusin läänissä ja Oslossa oli 1. tammikuuta 2013 yhteensä 77 taajamaa, johon sisältyvät myös lääninrajan ylittävät taajamat. Taajama Kunta Väkiluku Pinta-ala (km²) Väestötiheys (as./km²) Moss Yhteensä Moss Rygge Vestby Pepperstad Skog Vestby Hølen Vestby Vestby Vestby Siggerud Ski Ski Yhteensä Ski Ås Kråkstad Ski Skotbu Ski Sandvoll Ski Togrenda Ås Ås Ås Drøbak Frogn Nesoddtangen Nesodden Fjellstrand Nesodden Fagerstrand Nesodden Torvik Nesodden Lommedalen Bærum Heggedal Yhteensä Asker Røyken Konglungen Asker Aursmoen Aurskog-Høland Bjørkelangen Aurskog-Høland Løken Aurskog-Høland Momoen Aurskog-Høland Hemnes Aurskog-Høland Setskog Aurskog-Høland Blaker Sørum Hogsetfeltet Sørum Sørumsand Sørum Lørenfallet Sørum Lindeberg Sørum Frogner Sørum Lundermoen Sørum Åkrene Fet Fetsund Fet Fjellsrud Fet Flateby Enebakk Ytre Enebakk Enebakk Kirkebygda Enebakk Leirsund Yhteensä Sørum Skedsmo Åneby Nittedal Rotnes Nittedal Løstad Nittedal Grønlund Gjerdrum Kløfta Ullensaker Sand Ullensaker Sessvollmoen Ullensaker Nordkisa Ullensaker Borgen Ullensaker Algarheim Ullensaker Jessheim Ullensaker Opakermoen Nes Årnes Nes Haga Nes Fjellfoten Nes Skogrand Nes Brårud Nes Vormsund Nes Tomteråsen Nes Kampå Nes Minnesund Eidsvoll Langset Eidsvoll Eidsvoll Eidsvoll Finnbråtan Eidsvoll Råholt Yhteensä Ullensaker Eidsvoll Maura Nannestad Teigebyen Nannestad Åsgrenda Nannestad Løkenfeltet Nannestad Eltonåsen Nannestad Prestegårdshagen Hurdal Torget Hurdal Smestad Rælingen Fjellstad Rælingen Aulifeltet Yhteensä Sørum Nes Neskollen Nes Oslo Yhteensä Ski Oppegård Bærum Asker Sørum Rælingen Lørenskog Skedsmo Nittedal Oslo Lier Røyken Sollihøgda Yhteensä Bærum Hole ==Lähteet== * Statistisk sentralbyrå: Befolkning og areal i tettsteder * Luokka:Akershusin lääni Luokka:Oslo
Luettelo Hedmarkin läänin taajamista

Tämä artikkeli on luettelo Hedmarkin läänin taajamista perustuen Statistisk sentralbyrån käyttämään taajaman määritelmään. Hedmarkin läänissä oli 1. tammikuuta 2013 yhteensä 47 taajamaa, johon sisältyvät myös lääninrajan ylittävät taajamat. Taajama Kunta Väkiluku Pinta-ala (km²) Väestötiheys (as./km²) Hamar Yhteensä Hamar Ringsaker Stange Ingeberg Hamar Blæstadgrenda Hamar Kongsvinger Kongsvinger Roverud Kongsvinger Brumunddal Ringsaker Tingnes Ringsaker Moelv Ringsaker Kylstad Ringsaker Mesnali Ringsaker Stavsjø Ringsaker Slemsrud Hamar Ådalsbruk Yhteensä Løten Stange Løten Løten Løiten Brænderi Løten Tangen Stange Stange Stange Sørbygdafeltet Stange Ilseng Yhteensä Hamar Stange Gata Stange Romedal Sentrum Stange Bottenfjellet Stange Bekkelaget Stange Sand Nord-Odal Mo Nord-Odal Skarnes Sør-Odal Sander Sør-Odal Disenå Sør-Odal Skotterud Eidskog Magnor Eidskog Kirkenær Grue Flisa Åsnes Kjellmyra Åsnes Sønsterud Åsnes Våler Våler Braskereidfoss Våler Elverum Elverum Nybergsund Trysil Innbygda Trysil Rena Åmot Koppang Stor-Elvdal Otnes Rendalen Tolga Tolga Tynset Tynset Alvdal Alvdal Folldal Folldal Os Os ==Lähteet== * Statistisk sentralbyrå: Befolkning og areal i tettsteder * Luokka:Hedmarkin lääni
Kate Upton

Katherine Elizabeth ”Kate” Upton (s. 10. kesäkuuta 1992 St. Joseph, Michigan) on yhdysvaltalainen malli ja elokuvanäyttelijä. Hän on esiintynyt muun muassa Sports Illustratedin uimapukunumeron kannessa useana vuonna sekä Vanity Fairin kannessa. == Tausta == Upton syntyi Michiganissa Shelley (o.s. Davis) ja Jeff Uptonille. Hänen isänsä on Texasin entinen tennismestari ja nykyinen liikunnanopettaja. Uptonin perhe muutti Melbourneen, Floridaan vuonna 1999. Nuorena Upton pääsi mukaan American Paint Horse Associationin kansalliselle tasolle. Hän oli taitava ratsastaja ja kilpaili myös kansainvälisellä tasolla voittaen useita palkintoja. == Ura == Uptonin mallinura alkoi vuonna 2008, kun hän meni mallitoimisto Eliten koe-esiintymiseen Miamissa. Hän pääsi sisään samana päivänä ja muutti New Yorkiin, jossa hän teki sopimuksen IMG Models -mallitoimiston kanssa. Uptonin ensimmäiset mallintyöt olivat vaatemerkeillä Garage ja Dooney & Rourke. Hän oli Guessin mainoskasvo 2010–2011. Lisäksi Upton on poseerannut muun muassa Amerikan ja Italian Cosmopolitanin, Esquiren ja Voguen kannessa sekä Ranskan Elle-lehdessä. Sports Illustratedin uimapukunumerossa hän esiintyi ensimmäisen kerran vuonna 2011. Upton on esiintynyt elokuvissa Tower Heist (2011), Nuija, nuijempi ja täysnuija (2012) ja Se toinen nainen (2014). == Yksityiselämä == 31\. elokuuta 2014 Uptonin sekä muutaman muun naisjulkkiksen alastonkuvia levitettiin laittomasti Internetiin. Upton avioitui baseballpelaaja Justin Verlanderin kanssa 4. marraskuuta 2017. Heidät piti vihkiä jo 1. marraskuuta Toscanassa Italiassa, mutta he eivät päässeet omiin häihinsä miehen työesteen vuoksi. Marraskuussa 2018 Upton synnytti parin esikoistyttären. == Filmografia == Elokuvat Vuosi Elokuva Rooli Huom. 2011 Tower Heist herra Hightowerin rakastajatar cameo 2012 Nuija, nuijempi ja täysnuija sisar Bernice 2014 Se toinen nainen Amber 2017 The Layover Meg ==Lähteet== ==Aiheesta muualla== * * * Kate Upton Models.com- sivustolla. * Kate Uptonin kotisivu Luokka:Yhdysvaltalaiset mallit Luokka:Yhdysvaltalaiset elokuvanäyttelijät Luokka:Vuonna 1992 syntyneet Luokka:Elävät henkilöt
Luettelo Opplandin läänin taajamista

Tämä artikkeli on luettelo Opplandin läänin taajamista perustuen Statistisk sentralbyrån käyttämään taajaman määritelmään. Opplandin läänissä oli 1. tammikuuta 2013 yhteensä 60 taajamaa, johon sisältyvät myös lääninrajan ylittävät taajamat. Taajama Kunta Väkiluku Pinta-ala (km²) Väestötiheys (as./km²) Lillehammer Lillehammer Jørstadmoen Lillehammer Fåberg Lillehammer Vingrom Lillehammer Vingnes Lillehammer Gjøvik Gjøvik Bybrua Gjøvik Biri Gjøvik Monssveen Gjøvik Dombås Dovre Bismo Skjåk Fossbergom Lom Vågåmo Vågå Lalm Vågå Vinstra Nord-Fron Kvam Nord-Fron Nord-sel Sel Otta Sel Dale Sel Bjølstad Sel Sandbumoen Sel Hundorp Sør-Fron Harpefoss Sør-Fron Ringebu Ringebu Fåvang Ringebu Granrudmoen Øyer Tretten Øyer Segalstad Bru Gausdal Follebu Gausdal Forset Gausdal Kapp Østre Toten Sletta Østre Toten Lena Østre Toten Skreia Østre Toten Lensbygda Østre Toten Kolbu Østre Toten Nordlia Østre Toten Reinsvoll Vestre Toten Bøverbru Vestre Toten Eina Vestre Toten Raufoss Yhteensä Gjøvik Vestre Toten Jevnaker Jevnaker Lunner Lunner Roa Lunner Grua Lunner Harestua Lunner Brandbu/Jaren Gran Gran/Ringstad Gran Hov Søndre Land Dokka Nordre Land Bagn Sør-Aurdal Fagernes Nord-Aurdal Leira Nord-Aurdal Aurdal Nord-Aurdal Røn Vestre Slidre Slidre Vestre Slidre Moane Øystre Slidre Beitostølen Øystre Slidre Heggenes Øystre Slidre Bruflat Etnedal ==Lähteet== * Statistisk sentralbyrå: Befolkning og areal i tettsteder * Luokka:Opplandin lääni
Kali Linux

Kali Linux (aiemmin nimellä BackTrack) on Debianiin pohjautuva jakelupaketti, joka on suunniteltu tekniseen rikostutkintaan ja penetraatiotestaamiseen. Sitä ylläpitää ja rahoittaa Offensive Security Ltd. Sen kehittivät Offensive Securityn Mati Aharoni ja Devon Kearns BackTrack-käyttöjärjestelmän uudelleenkirjoittamisen kautta. Kali Linuxissa tulee mukana lukuisia penetraatiotestaamiseen tarkoitettuja ohjelmia, kuten nmap (porttiskannausohjelma), Wireshark (snifferi), John the Ripper (salasanojen murtaja) ja Aircrack-ng (WLAN-verkkojen penetraatiotestaamiseen tarkoitettu ohjelmistopaketti). Järjestelmän voi käynnistää live-CD:ltä, irrotettavalta tiedontallennusvälineeltä (esim. USB-muistilta) tai virtuaalikoneessa. Se on yksi tietoturva-aukkojen hyväksikäyttöön tarkoitetun Metasploit Framework -työkalun tuetuista alustoista. Käyttöjärjestelmässä on rikostutkintaan tarkoitettu moodi, jossa sisäiseen kiintolevyyn ei kosketa ja muun muassa USB muistien automaattinen käyttö on kytketty pois käytöstä.https://www.kali.org/docs/general-use/kali-linux-forensics-mode/ Kali Linux on saatavilla x86- ja x86-64 (x64) -arkkitehtuurin laiteille, sekä ARM- pohjaisille Raspberry Pi- ja Chromebook-tietokoneille ==Lähteet== ==Aiheesta muualla== * Kali Linux -jakelupaketin kotisivu * Offensive Security Ltd. * Kali Linux -jakelun profiili DistroWatch -sivulla Luokka:Tietoturvaohjelmat Luokka:Debian-pohjaiset jakelut
Luettelo Buskerudin läänin taajamista

Tämä artikkeli on luettelo Buskerudin läänin taajamista perustuen Statistisk sentralbyrån käyttämään taajaman määritelmään. Buskerudin läänissä oli 1. tammikuuta 2013 yhteensä 55 taajamaa, johon sisältyvät myös lääninrajan ylittävät taajamat. Taajama Kunta Väkiluku Pinta-ala (km²) Väestötiheys (as./km²) Heggedal Yhteensä Asker Røyken Oslo Yhteensä Ski Oppegård Bærum Asker Sørum Rælingen Lørenskog Skedsmo Nittedal Oslo Lier Røyken Drammen Yhteensä Drammen Øvre Eiker Nedre Eiker Lier Røyken Sande Hvittingfoss Kongsberg Skollenborg Kongsberg Kongsberg Kongsberg Hillestad Kongsberg Vang Ringerike Tyristrand Ringerike Sokna Ringerike Hallingby Ringerike Norderhov Ringerike Hønefoss Ringerike Nakkerud Ringerike Steinsåsen Hole Helgelandsmoen Yhteensä Ringerike Hole Gomnes Hole Kroksund Hole Sundvollen Hole Sollihøgda Yhteensä Bærum Hole Nesbyen Nes Gol Gol Hemsedal Hemsedal Svøo Hemsedal Ål Ål Torpo Ål Hol Hol Geilo Hol Krøderen Krødsherad Noresund Krødsherad Vikersund Modum Åmot/Geithus Modum Sysle Modum Darbu Øvre Eiker Vestfossen Øvre Eiker Skotselv Øvre Eiker Ormåsen Øvre Eiker Sylling Lier Tranby Lier Oddevall/Sjåstad Lier Fagerliåsen/Poverudbyen Lier Askgrenda Lier Nærnes Røyken Røyken Røyken Hyggen Røyken Klokkarstua Hurum Holmsbu Hurum Sætre Yhteensä Røyken Hurum Tofte Hurum Rødberg Nore og Uvdal Prestfoss Sigdal Lampeland Flesberg Svene Flesberg Veggli Rollag Svelvik Yhteensä Hurum Svelvik ==Lähteet== * Statistisk sentralbyrå: Befolkning og areal i tettsteder * Luokka:Buskerudin lääni
Danny Horn

Danny Horn (s. 1989) on englantilainen näyttelijä. Hän on näytellyt muun muassa televisiosarjassa Doctor Who Karzanina. == Lähteet == == Aiheesta muualla == * * Tardis Wiki Luokka:Englantilaiset näyttelijät Luokka:Elävät henkilöt Luokka:Vuonna 1989 syntyneet
Luettelo Telemarkin läänin taajamista

Tämä artikkeli on luettelo Telemarkin läänin taajamista perustuen Statistisk sentralbyrån käyttämään taajaman määritelmään. Telemarkin läänissä oli 1. tammikuuta 2013 yhteensä 32 taajamaa, johon sisältyvät myös lääninrajan ylittävät taajamat. Taajama Kunta Väkiluku Pinta-ala (km²) Väestötiheys (as./km²) Langangen Porsgrunn Sandøya Porsgrunn Porsgrunn/Skien Yhteensä Porsgrunn Skien Bamble Sneltvedt Skien Notodden Notodden Yli Notodden Siljan Siljan Snurråsen Siljan Øverbø Siljan Herre Bamble Kil Kragerø Kragerø Kragerø Vadfoss/Helle Kragerø Preststranda Drangedal Neslandsvatn Drangedal Bjervamoen Nome Ulefoss Nome Bø Bø Folkestad Bø Hjukse Sauherad Nordagutu Sauherad Gvarv Sauherad Tinn Austbygd Tinn Rjukan Tinn Miland Tinn Seljord Seljord Kviteseid Kviteseid Tveitsund Nissedal Fyresdal Fyresdal Dalen Tokke Åmot Vinje Krossen Vinje ==Lähteet== * Statistisk sentralbyrå: Befolkning og areal i tettsteder * Luokka:Telemarkin lääni
Luettelo Vestfoldin läänin taajamista

Tämä artikkeli on luettelo Vestfoldin läänin taajamista perustuen Statistisk sentralbyrån käyttämään taajaman määritelmään. Vestfoldin läänissä oli 1. tammikuuta 2013 yhteensä 48 taajamaa, johon sisältyvät myös lääninrajan ylittävät taajamat. Taajama Kunta Väkiluku Pinta-ala (km²) Väestötiheys (as./km²) Drammen Yhteensä Drammen Øvre Eiker Nedre Eiker Lier Røyken Sande Holmestrand Holmestrand Gullhaug Holmestrand Horten Horten Tønsberg Yhteensä Tønsberg Nøtterøy Vollen Tønsberg Sandefjord Sandefjord Hem Larvik Larvik Larvik Tveteneåsen Larvik Stavern Larvik Berger Yhteensä Svelvik Sande Svelvik Yhteensä Hurum Svelvik Nesbygda Svelvik Selvik Sande Sande Sande Klevjer Sande Ekeberg Sande Hof Hof Sundbyfoss Hof Kirkevoll/Brekkeåsen Re Revetal/Bergsåsen Re Linnestad Re Solerød Re Nykirke Horten Skoppum Horten Åsgårdstrand Yhteensä Horten Tønsberg Borre Horten Kodal Yhteensä Sandefjord Andebu Andebu Andebu Høyjord Andebu Vear Yhteensä Tønsberg Stokke Melsomvik Stokke Stokke Stokke Storevar Stokke Fossnes Stokke Sem Yhteensä Tønsberg Stokke Barkåker Tønsberg Kjøpmannsskjær Nøtterøy Årøysund Nøtterøy Glomstein Nøtterøy Tjøme Tjøme Hvasser Tjøme Lauve/Viksjord Larvik Helgeroa/Nevlunghamn Larvik Verningen Larvik Kvelde Larvik Svarstad Lardal ==Lähteet== * Statistisk sentralbyrå: Befolkning og areal i tettsteder * Luokka:Vestfoldin lääni